    МОТИВИ ЗА ПРИЕМАНЕ НА
[bookmark: _GoBack]Правилник за изменение и допълнение на Правилника за организацията и дейността на ОП „Туризъм” Бургас, приет с Решение на Общински съвет Бургас от 23.07.2013 г. по т. 26 /Протокол № 26/ 

1. Причини, които налагат приемането на Правилник за изменение и допълнение на Правилника за организацията и дейността на ОП „Туризъм” – Бургас:
Общинско предприятие „Туризъм” е специализирано звено на Община Бургас за изпълнение на местни туристически дейности и услуги, включително предоставяните в или чрез туристическите обекти на територията на Община Бургас по смисъла на Закона за туризма и в съответствие с приетата от Общински съвет – Бургас програма за развитие на туризма на територията на Община Бургас.
Причините, които налагат приемането на Правилник за изменение и допълнение на Правилника за организацията и дейността на ОП „Туризъм” Бургас се изразяват в изменение и актуализиране структурата и числения състав на персонала на Общинското предприятие, с оглед настоящото му състояние и организация на работа. Настъпилите промени в организацията и работния процес на ОП „Туризъм“ налага актуализация по отношение на:
· Организационно-управленската структура;
· Обектите, предоставени за стопанисване и управление на ОП „Туризъм“, с Решения на Общински съвет – Бургас. 
Във връзка с обезпечаване дейността на обектите, предоставени за стопанисване и управление на предприятието, численият състав на ОП „Туризъм“ се е увеличавал ежегодно с приемането на годишния бюджет, като е достигнал до 51 души.
Направените анализи и разчети на разходваните средства и постигнатите финансови резултати през 2016 година, показват, че необходимият числен състав за нормалното функциониране на ОП „Туризъм“ е 49 души – 2 щатни бройки по-малко  спрямо досегашния персонал.
	Предлаганите промени с Правилник за изменение и допълнение на Правилника за организацията и дейността на ОП „Туризъм“ са в съответствие с нормативните актове от по-висока степен, както и с тези на европейското законодателство.

2. Целите, които се поставят
Предлаганият проект е изготвен с цел актуализиране на съществуващия Правилник за организация на дейността на ОП „Туризъм“ към Община Бургас. Промяната в организационната структура има за цел максимална ефективност на работния процес, което от своя страна ще подобри качеството на предлагания продукт. Промените в числения състав са следствие от анализ на изминалата 2016 година. Необходимият човешки ресурс за обезпечаване дейността на предприятието се свежда до 49 щатни бройки, което ще доведе до оптимизация на работния процес и ефективно разходване на средства за работна заплата.

3. Финансовите и други средства, необходими за прилагането на новата уредба 
За прилагане на горепосочените изменения не е необходимо разходването на допълнителни бюджетни средства. 

4. Очакваните резултати от прилагането, включително финансовите, ако има такива
С прилагането на предлагания проект на Правилник за изменение и допълнение на Правилника за организацията и дейността на ОП „Туризъм“ се цели запазване качеството на предлаганите услуги, намаляване средствата, предвидени за работна заплата на персонала и оптимизация на работния процес. 

5. Анализ за съответствие с правото на Европейския съюз
Предлаганите промени с Правилника за изменение и допълнение на Правилника за организацията и дейността на ОП „Туризъм“ са в съответствие с  разпоредбите и целите на националното и местно законодателство в т.ч. нормативните актове от по-висока степен, както и с тези на европейското законодателство.

6. [bookmark: to_paragraph_id6769705]Правно основание: Предлаганият проект на Правилник за изменение и допълнение на Правилника за организацията и дейността на ОП „Туризъм“, е с правно основание чл. 21, ал.1, т.23 и ал. 2 от ЗМСМА, вр. чл.52, ал.3 и ал.4 от Закон за общинската собственост, при спазване на изискванията на чл. 75-79 от АПК и чл. 11, ал. 3 и чл. 26 от ЗНА, във връзка с чл.8 от Правилника за организация и дейността на ОП „Туризъм“.
